Domna comitissa Adheleidis dedit Deo et ad locum Paredi aliquid de rebus suis, quæ sunt sitæ in barrochia Martiniacensi: hoc est villam quæ vocatur Leschirolles, terramque appellatam Belfestu, cum omni sua integritate, consuetudinibus et omnibus ad se pertinenciis, servis et ancillis, excepto quodam homine nomine Rodulfo, terris cultis et incultis, silvis, pratis, pascuis, aquis aquarumque cursibus, omnia et per omnia, totum usque ad inquirendum; et super hoc prati medietatem, quod est secus æcclesiam Sanctæ Euphemiæ. Domnus Wido de Tier, filius ejus, laudavit et L. solidos accepit; domnus Hugo Dalmatius laudavit et denuo ante domnum abbatem Martiniaco, tacto ejus baculo in frequentia multorum, itidem laudavit; domnus Gaufredus Donzi laudavit. Hoc donum fecit et laudavit domna Adalaidis, ac Dtos solidos accepit. S’ Letbaldi Digonia, Artaldi Buxol, Atto Buxol. — Hoc donum suprascriptum laudaverunt Helgodus Bers et duo filii ejus, Eldinus et Enricus, coram domna Adalaide et domno Gaufredo de Donzi et domno Widone de Tier, Lamberto Descal, Falcone, Wichardo Monert; et denuo ivit domnus Anthelmus monachus Mariniaco, et ibi laudavit Rotrudis uxor ejus, et filius ejus Rotbertus et filia ejus Agnes, coram omni familia ejus. Post hæc domnus Bernardus de Cachiaco faciebat calumpniam apud priorem et seniores hujus loci, de quadam villa dicta Belfestu: asserens sibi eam datam a comitissa Adalaide in prœmium. Tandem ad hoc ventum est, ut domnus Hugo, prior hujus loci, ad eam properaret ad castrum ejus Calmunt, cum fratre Anthelmo; ibique adfuerunt legati domni abbatis, Hugo cellerarius et Stephanus decanus. Itaque, ex precatu eorum, domnus Bernardus finivit et vuerpivit omnem querimoniam quam ante aiebat, et quod recti habebat in ipsa villa Belfestu et in Leschiroles, omnia Deo obtulit et jam dictis senioribus; Girberga uxor ejus et filius ejus Hugo laudaverunt, et acceperunt pro hoc Ctum Xcem solidos. Testes fuerunt Gaufredus de Esars, Hugo de Vals, et Hugo de Olsola et filius ejus Jocerannus, Stephanus de Parriniaco.